
TEMPORADA DI HORCAN 2020 A CONCLUI 


Prome Minister ta gradici tur personal cu tabata pendiente 
y prepara pa cualkier eventualidad durante e periodo 








Apesar di tur e retonan cu aña 2020 a trece cu ne, awe por 
bisa Danki na Dios cu temporada di Horcan 2020 a termina 
y cu Aruba no a ricibi un efecto directo pa cualkier tormento 
tropical. 


For di Bureau Rampenbesteijding Aruba a haya informacion 
di e temporada di Horcan 2020. Na maart 2020 a pronostica 
18 sistema cu lo haya nomber, di cual 3 lo por tin impacto pa 
Aruba. Sinembargo temporada di Horcan 2020 a conoce un 
record di 30 sistema tropical cu a haya nomber. (Normalmente 
un aña Atlantico ta conoce 12 sistema cu ta haya nomber). 


GOBIERNO DI ARUBA 














Aruba a conoce dos menasa pa aña 2020 esta Gonzalo y Lota. 


Di parti Gobierno di Aruba, Prome Minister y tambe Bureau 
Rampenbestrijding Aruba (BRA) kier a gradici tur Cluster pa e 
preparacionnan haci pa temporada di horcan 2020. 





Gabinete Wever-Croes 

Premier Evelyn Wever-Croes: 
Desaroyo di COVID-19 den luna November: 


E MENSAHE PA HENTER COMUNIDAD TA 
SIGUI CUIDA 


Den luna di november Aruba a conta cu un reduccion den 
casonan di COVID. Dia prome di november tabatin 155 caso 
activo y a cera e luna 30 di november cu 108 caso activo. 
Esaki ta un desaroyo positivo y e speransa ta cu den luna di 
december e cifranan por sigui baha. 


Mester remarca si cu dia 20 di november a yega na 73 caso 
cu ta e cantidad di mas abou y despues el a aumenta bek te 
na 108 fin di luna. Cu 108 caso activo Aruba por considera 
cu a domina e di dos ola. Sinembargo, e virus tey pasobra 
108 activo ta indica cu e virus tey memey di nos. Awe prome 
di december, luna nobo, nos a mira un aumento atrobe den 
casonan positivo y a yega na 122 caso positivo. 


Tambe mester bisa cu den luna di november a resulta cu varios 
ocasion tabatin cluster. Cluster kiermen cu no solamente un 
persona di un famia of di un trabou ta contagia cu e virus, sino 
mas hende den un grupo ta contagia pareu. Clusters ta mustra 
cu hendenan ta descuida na un momento tal vez minimo, 
pero door di e descuido no solamente 1 hende ta pega pero 
tal vez henter e grupo cu ta traha hunto, biba hunto, of sali 
hunto. P’esey ta hopi importante pa cada ciudadano keda hopi 
alerta tambe ora cu ta den cercania di hendenan di confiansa, 
hendenan cu ta traha cu ne tur dia y hendenan cu conoce. 


SECOND WAVE 


"P'esey nos ta na 122 caso, si no ta pa esaki Aruba lo tabatin 
menos cu 122 caso. 122 caso activo keto bay ta motibo pa 
preocupacion y pa nos sigui ta alerta pasobra den luna di 
november tin 7 persona mas cu a perde nan bida y asina e 
total di personanan cu a fayece cu Covid ta na 45. 7 persona 
mas, 7 famia mas cu ta pasa den e dolor di mira nan ser keri 
bay, tal vez a consecuencia di Covid. Pa evita esaki ta urgi tur 
hende pa sigui cuida”, Prome Minister Evelyn Wever-Croes a 
duna di conoce. 


Final dí 2020 ta yegando mas cerca. Nos a drenta e ultimo dia 
di aña. Un luna cu normalmente ta luna di celebracion, luna di 
bin hunto, luna di pasa tempo cu famia y conocinan, luna cu 
tin cena di Pasco y celebracion di fin di aña. Un luna cu sigur 
cada ciudadano mester ta mas alerta cu nunca. Pasobra pa un 
descuido chikito e 122 casonan aki por aumenta drasticamente. 


“Ban demostra cu nos ta un Pais civilisa cu nos por controla 
y domina e virus. Aruba aworaki ta conta cu 50000 test haci. 
Aruba ta un di e poco Paisnan den region cu a dicidi desde 
adelanta di tin un strategia agresivo di test. Di cual mas cu mita 
a wordo haci na aeropuerto y por mira e resultado positivo di e 
gran cantidad di test aki. Un bon srategia cu un bon vision cu 
disciplina di nos comunidad nos lo logra sigur”, Prome Minister 
a enfatisa. 


CORONAVIRUS 


COVID 

MINISTER DI FINANSA, ASUNTONAN ECONOMICO Y CULTURA 


MINISTER XIOMARA MADURO 





DI NOS LEC 





Loulou ta lansa su cancion di Pasco durante di e programa di 
Tio Lyo. Pues e ta debuta y sigui cu un herencia cu su Welo a 
cuminsa y asina ta drenta farandula di Aruba oficialmente. 
Loulou ta nieta di Sr. Rudolfo Valentino ‘Vale’ Croes (d.f.m.) y 
a nace den un cuna artistico. Durante ensayonan di e famoso 
show di su welo na Cas di Cultura, Loulou a dal su prome 
stapnan dunando tur hende di pensa cu di berdad e mundo 
artistico e lo conkista. Loulou for di un edad super chikito 
a compaña su mama Joanna Croes cu a actua den algun 
proyecto di documentarionan. Asina LouLou a subi stage cu 
edad di 3 aña pa prome biaha y a interpreta e cancion di nos 
mama di Cultura Bernadina Growell, ‘Pilar’. 


Na 2017 Loulou a conkista e corona di Baby Cultural na edad 
di 4 aña y e tabatin un reinado precioso na unda Loulou a 
te hasta representa Aruba durante Dia di Rincon na Boneiro 
y asina conkista curason di e Bonerianonan cu su sonrisa y 
carisma. 


Na 2019 Loulou den su afan pa ta Reina un biaha mas, a 
participa pa Reina Infantil di Noord y aki a gana e titulo di 
primera finalista y el a baila orguyosamente den tur parada. Na 
final di e mesun aña Loulou a participa pa un corona diferente, 
aki Loulou a participa pa e corona di Dande aportando na nos 
musica tipico y nos cultura. 


Apesar cu 2020 tabata un aña hopi dificil, toch Loulou a haya 
e oportunidad di saca un cancion di Pasco: ‘Den un stal el a 
nace’. Esaki tabata un iniciativa di Robert Maduro, Jonathan 
Vieira, y Maikol Lugo carifiosamente yama MikiDrums (cu 
porcierto ta nominado di Latin Grammy e aña aki) cu a logra 
e proyecto aki door di no solamente realisa e grabacion di 
cantica, pero tambe a produci un video bao direccion di Dani 
Cruz na unda por mira LouLou cu tur su zjeito ta canta na 


Departamento di Cultura Aruba: 

Aruba Ocean Villas y Tres 


Un danki ta bay pa e Compositor: Robert Maduro, Areglista 
Maikol Lugo cu a haci e ‘mastering’ y ‘mixing’, IQ Labs di Ivan 
Quandus cu a graba baho, Doedel Sofia cu a graba cuarta, su 
“vocal coach' Ruth Gaari y Coro cu ta Ruth Gaari y su mama 
Joanna Croes. 

E sponsor pa e bunita projecto aki ta: Vieira-Henriquez 
Foundation (1.0), un fundacion pa Arte y Musica di Aruba. 

Durante e evento cu Minister Xiomara Maduro a lansa e 
campafia pa Cumpra Local, sra. Joanne Dirksz, directora 
di Cosecha den representacion di mas cu cien artesano y 
artista, a dirigi algun palabra na esnan presente y a informa cu 
Cosecha ta sostene e campaña pa Cumpra Local. 





OBRANAN DI TESANO Y ARTISTANAN LOCAL 

Sra. Dirksz a informa cu Cosecha ta un fundacion cu tin dos 
tienda cu ta bende arte y artesania, entre otro, joyas, tas, 
decoracion y hopi otro piesa mas pa e turista y tambe nos 
hendenan local. Tur articulo cu Cosecha ta bende a haya e 
certificacion di Seyo Nacional como prueba cu nan ta traha 
door di artesano y artistanan local. Cosecha ta ubica den e 
edificio monumental na Zoutmanstraat na Playa y na San 
Nicolas ta ubica den un edificio cu un bunita diseño riba su 
fachada den e Caya Principal. 








AS TAMBE 


CUMPRA LOCAL NA SAN NIC 
Sra. Joanne Dirksz ta encurasha nos cuidadanonan pa Cumpra 
Local pa asina yuda stimula economia di Pais Aruba, y pa 
esaki ta haci un invitacion special pa pasa bishita Cosecha su 
"Creative Center' na San Nicolas. Banda di obra di artesania di 
nos artistanan local, Cosecha ta ofrece tambe diferente pakete 
creativo, pa asina den famia of cu grupo di amistad of colega 
di trabou por pasa un rato hunto y creativo hunto trahando 
obra di man. Asina ta ofrece pakete special pa fiesta di mucha, 
reunion di trabou y 'bridal shower.' Alabes por bishita Cosecha 





comercio na San Nicolas 


pa cumpra un bunita regalo pa un ser keri especialmente 
pa e dianan di fiesta cu ta acercando. Sra. Dirksz ta haci un 
apelacion pa corda cu por haci compras tambe cerca tur nos 
artesano y artistanan local cu tin nan mes negoshi. E directora 
di Cosecha ta haci un invitacion na un y tur pa bishita San 
Nicolas y haci compras den e tiendanan di Caya Principal paso 
e comerciantenan di San Nicolas tambe mester di e sosten di 
cada un di nos. 














MINISTER GLENBERT F. CROES 


3 AÑA DI TRABOU D 

I GLENBERT CROES 


COMO MINISTER DI ASUNTONAN SOCIAL 


Y LA 











17 di november 2020 ta marca e di 3 aña desde inicio di 
gobernacion di Gabinete Evelyn Wever-Croes y alaves tambe di 
Minister Glenbert Croes cu e cartera di Ministerio di Asuntonan 
Social y Labor. Den cuadro di e vision unda e ser humano ta 
central, e maneho den e sector Social y Labor sigur ta un parti 
importante di gobierno. E mission mas importante di Gabinete 
Wever-Croes ta lanta tur mucha na Aruba cu siguridad, amor y 
cariño. E gobierno aki a demostra di duna e prioridad necesario 
na e tereno social. Specialmente considerando e retonan cu 
nos isla ta confrontando door di e crisis di Covid-19. 


SECTOR SOCIAL 


E aspecto mas urgente desde e prome dia tabata e crisis 
social unda cu Minister Glenbert Croes su vision tabata pa un 
maneho integral cu tabata rekeri un coordinacion y cooperacion 
entre diferente departamento y instancia den e tereno social. 
Consequentemente, Minister Glenbert Croes a instala e fondo 
di Sociaal Crisis Plan (SCP) pa carga e coordinacion entre e 
instancianan mas vital contando cu profesionalnan trahando 


BOR 


den e sector Social, Enseñansa, Husticia y Salud Publico. 
Ademas di e coordinacion y sinergia entre e instancianan 
tin mas di 30 proyecto financia door di e fondo di SCP cu ta 
fortifica e infrastructura di e tereno social cu enfoke ariba nos 
muchanan, hobennan, esnan cu limitacion fisico y famianan 
tocando temanan manera desaroyo personal, guia y sosten 
na famia, siguridad, bienestar, educacion, abuso en general, 
violencia domestico, pobresa, empleo y desempleo. Mester 
menciona cu SCP su ehecucion ta conta cu e apoyo tecnico y 
evaluacion di UNICEF na Hulanda. 


Apesar di e seriedad di e retonan, Sociaal Crisisplan sigur ta 
un logro importante cual tambe ta ser reconoci cu aprobacion 
den forma unanime di tur fraccion den Parlamento di Aruba 
pa e ultimo 3 añanan consecutivo. E desaroyo y progreso di 
cada proyecto di SCP ta wordo raporta pa kwartal den forma di 
raportahenan na instancianan oficial. 

Minister Glenbert Croes ta considera Departamento di Asunto 
Social (DAS) un departamento vital pa ehecucion di su vision y 
maneho social. Ta trahando diligentemente riba automatisacion 
di Asistencia Social (bijstand), sosten pa abogado liber, guia 
y sosten di trahadonan social como tambe ofrece terapia 
psicologico na comunidad. DAS, DPL y DAO ta traha di cerca 
pa ofrece mamanan soltera un trayecto di desaroyo personal 
pa guia nan pa un trabou. 


Minister Croes ta traha estrechamente cu Bureau Sostenemi 
unda a oficialisa e instancia aki segun ley como e AMK (Advies 
en Meldpunt Kindermishandeling) na Aruba. 


E mandatario ta considera Formacion Social/SVT un 
heramienta hopi importante den duna nos hobennan un di 
dos oportunidad. Minister Glenbert Croes conhuntamente cu 
Marinierskazerne ta trahando riba e posibilidad pa por duna 
nos hobennan femenino tambe e oportunidad di por forma 
parti di Formacion Social/SVT. 


— É Ai 

Continuacion 3 Aña di trabou di Glenbert Croes como Minister.... 








SECTOR LABORAL 


Un parti esencial den maneho di Minister Glenbert Croes pa 
mehora e calidad di bida di nos hendenan y combati retonan 
manera desempleo ta atraves di un plan di accion den e sector 
laboral. Esaki ta un parti central di e vision y maneho di Minister 
Glenbert Croes unda durante e transcurso di e ultimo 3 añanan 
a logra aumenta e salario minimo na dos ocasion, esta na luna 
di mei 2019 unda a ahusta e salario minimo na Awg. 1.762,48 
pa luna y na luna di januari 2020 unda cu e salario minimo a 
wordo ahusta na Awg. 1.815,35 pa luna. E dos aumentonan 
aki tabata importante pa mehora e poder di compra di nos 
trahadornan ricibiendo un salario minimo. 


Minister Glenbert Croes a percura pa elimina e fenomeno di 
ontheffing como tambe introduci un maneho di admision laboral 
na Departamento di Progreso Laboral (DPL). Na Departamento 
di Labor y Investigacion (DAO) a implementa un plan nacional 
di accion pa yuda hobennan yega na un trabou. Minister Croes 
pa medio di DAO a percura pa haci un investigacion riba nos 
mercado laboral. Ademas, a institui un Comision Tripartidista 
Laboral entre Gobierno, Gremio Comercial y Gremio Sindical 
pa yega na siguridad, bienestar y progreso laboral pa tur 
nos trahadornan. Aruba pa medio di Minister di Asuntonan 
Social y Labor a participa na e congreso internacional di 
Organisacion Internacional di Labor (ILO). Segun meta di su 
maneho, Minister Croes a reactiva Fundacion C.A.S. como 
tambe a inicia e trayecto di reorganizacion di Dienst Huur- en 
Consumentenzaken cu e obhetivo principal pa duna proteccion 
na nos consumidornan. 








Na comienso di 2020 nos pais a wordo confronta cu Covid-19. 
E crisis di Covid-19 cu a y ta afectando Aruba tambe tabata 
tin y tin ainda un efecto grandi den e sector laboral. Aki ta 
unda Gabinete Wever-Croes pa medio di Ministernan Glenbert 
Croes y Xiomara Maduro a introduci respectivamente FASE y 
Loonsubsidie pa tur trahador, dunador di trabou y ZZP'er cu a 
perde entrada pa via di e pandemia. Na luna di october ultimo 
a yuda un total di mas di 4 mil persona cu FASE, mas di 1500 
dunador di trabou y mas di 20 mil persona cu loonsubsidie. 
Esaki ta demostra e compromiso cu Gabinete Wever-Croes tin 
pa e bienestar di su pais y su hendenan. 





Minister Glenbert Croes ta hopi satisfecho cu e trabounan 
desplega y di tur e logronan durante e ultimo 3 añanan. Esaki 
ta danki na trabou valioso y esfuerzo di hopi persona cu ta 
contribui na e vision y maneho di Gabinete Wever-Croes y di 
Ministerio di Asuntonan Social y Labor. 










Kä Retonan inespera 


c Metanan realisa 

MINISTER ANDIN BIKKER 


MINISTER ANDIN BIKKER A GRADICI 
CUERPO POLICIAL Y CENSO Y TUR CU DI UN 
MANERA OF OTRO A INTERMEDIA Y A PONE 
NAN EMPEÑO PA ASINA AWE TARDI POR A 
INTRODUCI UN RIJBEWIJS NOBO PA ARUBA 





memoria riba dje y tambe otro features nan cu ta tipicamente 
tipifica nos sociedad di Aruba. Minister Bikker a expresa; "Nos 
ta hopi gradici y hopi orguyoso di e documento aki cu den 
diferente dimension y aspecto cu ta ilustra diferente partinan 
di nos cultura entre otro den e aspecto di biento tambe cu a 
wordo incorpora den djele". 





TA ke 
EE Wa... % 

PAKICO UN RIJBEWIJS NOBO? 

Tempo ta desaroya, e instrumentonan di siguridad ta desaroya 











y tambe den cuadro di esfuersonan di Gabinete Wever Croes 
pa por yega na miho servicio pa publico y tambe e miho 
esfuersonan pa por duna loke nos por yama E-Government. 








Den e cuadro aki agilisa e proceso di duna rijbewijs tabata 
un di e prioridadnan cu a pone como meta y e la tuma hopi 
trabou pero a logra. Tambe a modernisa diferente di e leynan 
y manehonan cu ta aplicabel cu lo haci cu pronto nos lo tin un 





version digital tambe di e rijbewijs. 


Esaki lo tin features nan di siguridad pero tambe diseñonan. 
A pone por ehempel e emblema di nos Libertador den feliz 

Muchanan na Aruba: 








Si bo ta den e grupo di 8-12 aña, nos 
lo considera bo como un mucha. Como 
mucha bo tambe ta HOPI importante pa 
yuda combati Covid-19 na Aruba. 


Abo como mucha ta forma parti precioso 
di e futuro di nos pais. Pesey ta hopi 
importante pa bo cuida awo y semper. 


Actualmente, tin na mundo henter y 
tambe na Aruba, un virus cu ta plama 
masha lihe entre esnan cu no ta cuida, 
su nomber ta Covid-19 of Coronavirus; 
pero bo no mester tin miedo, tin diferente 
manera cu abo por cuida y si bo cuida bo 
mes, tur cos lo ta ok. Tambe tin un bon 
noticia y ta cu pronto lo tin un vacuna. 


Aunke e virus ta pasa di un hende pa 
otro hopi facil, bo por evita pa bo pega cu 
ne y bo por proteha bo mes, si bo cumpli 
cu e puntonan aki: 


* Laba man frecuentemente 

* Tosa/nister den bo elleboog 

* Purba no mishi cu bo cara 

* No bay mucho cerca di otro hende 
* Evita luga cu hopi hende 

* Uza 'hand sanitizer' 


Nos sa cu nos muchanan ta hopi balente 
y sabi, y cu nan lo sa di obedece tur regla 
na cas y na scol. 


Nos muchanan mester keda positivo y 
pensa cu cuidando nan mes, nan ta yuda 
cuida otro; y asina, pronto e situacion aki 
lo pasa y hunto nos lo por biba trankil y 
saludabel atrobe. 


Aruba ta un pais bendiciona, patriotico y 
balente, nos tur mester ta cla pa defend'e 
y e positivismo mantene. 


Pa nos sigui bringa e Covid-19, mester 
sigui tur regla y recomendacion stipula. 
Nos tur mester ta determina pa tur reto 
enfrenta. Ban sigui cuida! 


#ArubaTaContaCuBo 
#DVGAruba 


0 TAMBE N IV 


Sigi cuida, 


ARUBA | 


— TA CONTA CU— 


Loke bo mester 


UniNos ta Vence! 

Departamento di Salud Publico: 


UPDATE 1 DI DECEMBER 2020 


Segun resumen di awe 13 persona a recupera, a registra un total di 26 caso nobo di Covid-19, di cual 1 ta no- 
residente, cantidad di testnan ehecuta ayera ta 469 ‘positivity rate’ local riba dia di awe ta 20%). 


Activo tin awe ta 122 caso, cantidad di fayecido relaciona cu Covid-19 ta na 45. 
Hospital ta informa cu tin un total di 6 persona interna di cual 1 ta den Cuido Intensivo y 5 isola riba piso general. 


Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo 
mester sigui proteha bo mes. 


E yamado ta na comunidad pa den e dianan di fiesta venidero, sigui mantene distancia, sigui aplica higiena, sigui 
uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui 
cumpli y sigui cuida. Di forma aki nos lo por disfruta di e dianan festivo sano den compania di nos famia y sernan 
stima. 


Aruba ta conta cu bo! 


1/12/2020 NO-RESIDENTE 





Activo 122 107 15 


Positivo 4872 4758 114 
45726 








Getest 50598 

Mantene Beach cera Max 4 persona 
distancia 12'or AM - S'or AM na mesa 

